ddrg/super_eurlex huggingface dataset:
SK Úradný vestník Európskej únie C 195/29

Žaloba podaná 21. mája 2010 — Couture Tech Limited/ÚHVT (zobrazenie erbu so zemeguľou, hviezdou, kladivom a kosákom)

(Vec T-232/10)

2010/C 195/46

Jazyk konania: angličtina

Účastníci konania

Žalobkyňa: Couture Tech Ltd (Tortola, Britské panenské ostrovy) (v zastúpení: B. Whyatt, barrister)

Žalovaný: Úrad pre harmonizáciu vnútorného trhu (ochranné známky a vzory)

Návrhy žalobkyne

— zrušiť rozhodnutie druhého odvolacieho senátu Úradu pre harmonizáciu vnútorného trhu (ochranné známky a vzory) z 5. marca 2010 vo veci R 1509/2008-2, a

— zaviazať žalovaného na náhradu trov konania.

Žalobné dôvody a hlavné tvrdenia

Prihlasovaná ochranná známka Spoločenstva: farebná obrazová ochranná známka zobrazujúca erb so zemeguľou, hviezdou, kladivom a kosákom pre tovar a služby zaradené do tried 3, 14, 18, 23, 26 a 43 — prihláška ochrannej známky Spoločenstva č. 5585898.

Rozhodnutie prieskumového pracovníka: zamietnutie prihlášky ochrannej známky Spoločenstva.

Rozhodnutie odvolacieho senátu: zamietnutie odvolania.

Dôvody žaloby: žalobkyňa opiera svoju žalobu o dva žalobné dôvody.

Po prvé žalobkyňa tvrdí, že napadnuté rozhodnutie porušuje článok 7 ods. 1 a článok 7 ods. 2 nariadenia Rady č. 207/2009 tým, že odvolací senát tieto články nesprávne použil na prihlášku ochrannej známky Spoločenstva.

Po druhé sa žalobkyňa domnieva, že v napadnutom rozhodnutí neboli uplatnené pravidlá prirodzenej spravodlivosti, pretože nebolo uznané právo žalobkyne na legitímnu dôveru, že jej ochranná známka Spoločenstva bude zapísaná.
Okrem toho z pozorného preskúmania vyššie uvedeného rozhodnutia o dani možno vyvodiť, že žalovaná mala pochybnosti o povahe dotknutých opatrení ako aktov štátnej pomoci, no nakoniec sa rozhodla sťažnosť zamietnuť bez toho, aby začala formálne zisťovanie, čím jednak zasiahla do práva žalobcu predložiť pripomienky v súvislosti s odôvodnením, ktoré by talianske orgány mohli Komisii poskytnúť v rámci konania o formálnom zisťovaní podľa článku 108 ZFEÚ, a jednak zabránila nevyhnutnému preskúmaniu zlučiteľnosti, ktoré by Komisia musela uskutočniť s cieľom posúdiť intenzitu narušenia hospodárskej súťaže, ktoré spôsobuje namietaný preferenčný daňový režim.
SK Úradný vestník Európskej únie C 100/64

Žaloba podaná 24. februára 2010 — Tempus Vade/ÚHVT — Palacios Serrano (AIR FORCE)

(Vec T-81/10)

2010/C 100/95

Jazyk žaloby: španielčina

Účastníci konania

Žalobkyňa: Tempus Vade, S.L. (Madrid, Španielsko) (v zastúpení: A. Gómez López, advokát)

Žalovaný: Úrad pre harmonizáciu vnútorného trhu (ochranné známky a vzory)

Ďalší účastník konania pred odvolacím senátom: Palacios Serrano (Alcobendas, Španielsko)

Návrhy žalobkyne

— určiť, že rozhodnutie štvrtého odvolacieho senátu ÚHVT zo 7. januára 2010 vo veci R 944/2006-1 je v rozpore s nariadením Rady (ES) č. 207/2009 o ochrannej známke Spoločenstva v rozsahu, v akom zrušuje rozhodnutie námietkového oddelenia ÚHVT z 28. mája 2008 o námietke č. B 1009607 a vykonáva zápis ochrannej známky Spoločenstva č. 5 016 704 AIR FORCE pre tovary zaradené do triedy 14,

— určiť, že zápis ochrannej známky Spoločenstva č. 5 016 704 AIR FORCE pre tovary zaradené do triedy 14 sa zamieta na základe zákazu zápisu stanoveného v článku 8 ods. 1 písm. b) a článku 8 ods. 5 nariadenia č. 207/2009,

— zaviazať žalovaného a prípadne vedľajšieho účastníka konania na náhradu trov konania.

Žalobné dôvody a hlavné tvrdenia

Prihlasovateľ ochrannej známky Spoločenstva: Juan Palacios Serrano.

Prihlasovaná ochranná známka Spoločenstva: slovná ochranná známka „AIR FORCE“ (prihláška č. 5 016 704) pre tovary zaradené do triedy 14.

Majiteľ ochrannej známky alebo označenia, ktoré je základom námietky: Tempus Vade, S.L.

Ochranná známka alebo označenie, ktoré je základom námietky: slovná ochranná známka Spoločenstva „TIME FORCE“ (prihláška č. 395 657) pre tovary zaradené do tried 14, 18 a 25; a štyri ďalšie obrazové ochranné známky Spoločenstva, ktoré obsahujú slovný prvok „TIME FORCE“: prihláška č. 398 776 pre tovary zaradené do tried 14,18 a 25; prihláška č. 3 112 133 pre tovary zaradené do tried 3, 8, 9, 14, 18, 25, 34, 35 a 37, a prihlášky č. 1 998 375 a 2 533 667 pre tovary zaradené do triedy 14.

Rozhodnutie námietkového oddelenia: vyhovenie námietke v celom rozsahu.

Rozhodnutie odvolacieho senátu: zrušenie napadnutého rozhodnutia a zamietnutie námietky ako celku.

Dôvody žaloby: Nesprávne uplatnenie článku 8 ods. 1 písm. b) a článku 8 ods. 5 nariadenia Rady (ES) č. 207/2009 o ochrannej známke Spoločenstva.
SK Úradný vestník Európskej únie C 282/60

Žaloba podaná 28. septembra 2009 — Fuller & Thaler Asset Management/ÚHVT (BEHAVIOURAL INDEX)

(Vec T-383/09)

2009/C 282/112

Jazyk konania: angličtina

Účastníci konania

Žalobca: Fuller & Thaler Asset Management, Inc. (San Mateo, Spojené štáty) (v zastúpení: S. Malynicz, barrister)

Žalovaný: Úrad pre harmonizáciu vnútorného trhu (ochranné známky a vzory)

Návrhy žalobcu

— zrušiť rozhodnutie prvého odvolacieho senátu Úradu pre harmonizáciu vnútorného trhu (ochranné známky a vzory) z 11. júna 2009 vo veci R 138/2009-1 a

— zaviazať žalovaného na náhradu trov konania.

Žalobné dôvody a hlavné tvrdenia

Prihlasovaná ochranná známka Spoločenstva: slovná ochranná známka „BEHAVIOURAL INDEX“ pre tovary a služby zaradené do tried 9 a 36.

Rozhodnutie prieskumového pracovníka: zamietnutie zápisu ochrannej známky Spoločenstva.

Rozhodnutie odvolacieho senátu: zamietnutie odvolania.

Dôvody žaloby: porušenie článku 7 ods. 1 písm. c) nariadenie Rady 207/2009, keďže odvolací senát i) sa dopustil nesprávneho posúdenia, pokiaľ ide o význam a syntax ochrannej známky, ako aj o jej schopnosť byť výrazom, ktorý bezprostredne a priamo opisuje dotknuté tovary a služby; ii) nepredložil z vlastného podnetu skutočnosti, ktoré by preukázali, že predmetná ochranná známka Spoločenstva je u relevantnej verejnosti opisná, aj keď správne usúdil, že relevantná verejnosť je odbornou verejnosťou; a iii) nevzal do úvahy verejný záujem, ktorý je základom tohto dôvodu pre zamietnutie, a nepreukázal, že v relevantnej špecializovanej oblasti existovala určitá pravdepodobnosť, že ostatní obchodníci v tejto oblasti by chceli v budúcnosti používať predmetnú ochrannú známku Spoločenstva.
SK Úradný vestník Európskej únie C 256/32

Žaloba podaná 24. augusta 2009 — Colegio Oficial de Farmacéuticos de Valencia/Komisia

(Vec T-337/09)

2009/C 256/58

Jazyk konania: španielčina

Účastníci konania

Žalobca: Colegio Oficial de Farmacéuticos de Valencia (Valencia, Španielsko) (v zastúpení: E. Navarro Varona, abogada)

Žalovaná: Komisia Európskych spoločenstiev

Návrhy žalobcu

— zrušiť na základe článkov 230 a 231 Zmluvy ES rozhodnutie Európskej komisie z 15. júna 2009, ktorým táto inštitúcia čiastočne odmietla poskytnúť prístup k informáciám, o ktorý žiadal MICOF vo svojej pôvodnej žiadosti z 23. októbra 2008 a v potvrdzujúcej žiadosti z 19. januára 2009,

— zaviazať Komisiu na náhradu trov konania, ktoré v tomto konaní vzniknú MICOF-u.

Žalobné dôvody a hlavné tvrdenia

Žaloba smeruje proti rozhodnutiu Komisie Európskych spoločenstiev, ktorým bol čiastočne odmietnutý prístup k určitým dokumentom, ktoré vypracovala konzultačná spoločnosť ECORYS Nederland BV v rámci prípravy správy s názvom „Study of regulatory restrictions in the field of pharmacies“ z 22. júna 2007, určenej Generálnemu riaditeľstvu pre vnútorný trh a služby Komisie.

Na podporu svojich návrhov žalobca uvádza porušenie článku 4 ods. 2 a článku 8 nariadenia Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie. (1)

V tejto súvislosti uvádza, že napadnuté rozhodnutie:

— nie je odôvodnené,

— nesprávne posudzuje výnimku týkajúcu sa obchodných záujmov právnickej osoby, vrátane záujmov súvisiacich s duševným vlastníctvom,

— dopúšťa sa zjavného omylu v odôvodnení, keďže nezohľadňuje súbežný vyšší verejný záujem,

— porušuje lehoty, ktoré sú stanovené pre odpoveď na potvrdzujúcu žiadosť o prístup k dokumentom.

(1) Ú. v. ES L 145, 31.5.2001, s. 43; Mim. vyd. 01/003, s. 331.
SK Úradný vestník Európskej únie C 220/42

Žaloba podaná 27. júla 2009 — Carrols/ÚHVT — Gambettola (Pollo Tropical CHICKEN ON THE GRILL)

(Vec T-291/09)

2009/C 220/87

Jazyk žaloby: španielčina

Účastníci konania

Žalobca: Carrols Corp. (New York, Spojené štáty) (v zastúpení: I. Termiño Ceniceros, advokát)

Žalovaný: Úrad pre harmonizáciu vnútorného trhu (ochranné známky a vzory)

Ďalší účastník konania pred odvolacím senátom: Giulio Gambettola (Los Realejos, Španielsko)

Návrhy žalobcu

— vyhlásiť žalobu spolu s jej prílohami za prípustnú,

— zrušiť rozhodnutie odvolacieho senátu v rozsahu, v akom sa týka dôvodov neplatnosti podľa článku 52 ods. 1 písm. b) nariadenia Rady (ES) č. 207/2009 z 26. februára 2009,

— zaviazať ÚHVT na náhradu trov konania.

Žalobné dôvody a hlavné tvrdenia

Zapísaná ochranná známka Spoločenstva, ktorá je predmetom návrhu na vyhlásenie neplatnosti: obrazová ochranná známka obsahujúca slovný prvok ‚Pollo Tropical CHICKEN ON THE GRILL‘ (prihláška č. 002938801) pre výrobky a služby zaradené do tried 25, 41 a 43.

Majiteľ ochrannej známky Spoločenstva: Giulio Gambettola.

Účastník, ktorý sa domáha vyhlásenia neplatnosti: žalobca.

Práva z ochrannej známky účastníka, ktorý sa domáha vyhlásenia neplatnosti: národná obrazová ochranná známka (č. 2 201 552) obsahujúca slovný prvok ‚Pollo Tropical CHICKEN ON THE GRILL‘ a národná slovná ochranná známka ‚POLLO TROPICAL‘ (č. 2 201 543) pre služby zaradené do triedy 43 (‚reštauračné služby‘).

Rozhodnutie výmazového oddelenia: zamietnutie návrhu na vyhlásenie neplatnosti.

Rozhodnutie odvolacieho senátu: zamietnutie odvolania.

Dôvody žaloby: nesprávny výklad článku 52 ods. 1 písm. b) a článku 53 ods. 1 písm. a) nariadenia (ES) č. 207/2009 o ochrannej známke Spoločenstva.
b)

nedoložila do spisu určité vnútorné dokumenty konkurenta, keď ju o to žalobca žiadal, a to bez ohľadu na to, že podľa názoru žalobcu tieto dokumenty: i) priamo súviseli s tvrdeniami Komisie proti Intelu; ii) potenciálne mohli zbaviť Intel viny a iii) boli Intelom presne označené;
SK Úradný vestník Európskej únie C 193/30

Žaloba podaná 29. júna 2009 — Insula/Komisia

(Vec T-246/09)

2009/C 193/48

Jazyk konania: francúzština

Účastníci konania

Žalobca: Conseil scientifique international pour le développement des îles (Insula) (Paríž, Francúzsko) (v zastúpení: P. Marsal a J.-D. Simonet, advokáti)

Žalovaná: Komisia Európskych spoločenstiev

Návrhy žalobcu

— vyhlásiť žalobu za prípustnú a dôvodnú,

— určiť, že požiadavka Komisie na vrátenie sumy 189 241,64 eura je nedôvodná a v dôsledku toho uložiť Komisii vystaviť dobropis na sumu 189 241,64 eura,

— uložiť Komisii, aby zaplatila sumu 212 597 eur ako náhradu škody,

— subsidiárne určiť, že žalobca má právo na vyrovnávací príspevok vo výške 230 025 eur,

— zaviazať Komisiu na náhradu trov konania.

Žalobné dôvody a hlavné tvrdenia

Touto žalobou, ktorá bola podaná na základe arbitrážnej doložky, sa žalobca domáha, aby Súd prvého stupňa určil, že oznámenia o dlhu z 25. septembra 2008, 26. marca 2009 a 26. mája 2009, v ktorých Komisia na základe správy o audite Európskeho úradu pre boj proti podvodom (OLAF) požadovala vrátenie záloh vyplatených žalobcovi, sú v rozpore s ustanoveniami zmlúv IST-2001-35077 DIAS.NET a IST-1999-20896 MEDIS uzatvorených v rámci osobitného programu pre činnosť Spoločenstva týkajúcu sa výskumu, technologického rozvoja a demonštrácie v oblasti otvorenej informačnej spoločnosti (1998 — 2002). Žalobca subsidiárne podáva návrh na náhradu škody.

Žalobca na podporu svojej žaloby uvádza štyri žalobné dôvody.

V prvom žalobnom dôvode popiera splatnosť pohľadávky uplatňovanej Komisiou a tvrdí, že všetky náklady oznámené Komisii treba považovať za oprávnené.

V druhom žalobnom dôvode tvrdí, že Komisia porušila povinnosť lojálnej spolupráce a dobrej viery pri plnení zmluvy v tom zmysle, že riadne neplnila svoje vlastné záväzky stanovené zmluvou, konkrétne že vyčkávala s odpoveďou na návrh na vykonanie ďalších opatrení podaný žalobcom a že neoprávnene ukončila zmluvu MEDIS z dôvodu nedostatočných výsledkov, hoci sa na to nikdy predtým nepoukazovalo, a podľa názoru žalobcu by to bolo možné pripísať len Komisii.

Tretím žalobným dôvodom sa žalobca dovoláva neprimeranej povahy finančnej sankcie uloženej Komisiou za údajné porušenie niektorých povinností týkajúcich sa účtovníctva, ktoré by ani vtedy, ak by bola preukázaná ich existencia, nezaložilo podľa zásad belgického správneho a občianskeho práva nárok na vrátenie takmer všetkých dohodnutých záloh. Žalobca sa preto dovoláva svojho práva na náhradu za vykonané služby.

Vo štvrtom žalobnom dôvode žalobca tvrdí, že Komisia porušila zásadu riadnej správy vecí verejných a práva na obhajobu v rámci vedenia procesu overovania a auditu.
—

celkovo obnoviť kariérny postup žalobcu so spätným účinkom od 1. mája 2006, dátumu jeho zaradenia do takto upravenej do platovej triedy a platového stupňa (vrátane zhodnotenia jeho skúsenosti v takto upravenom zaradení, jeho práv na postúpenie a jeho nároku na dôchodok), a to vrátane vyplatenia úrokov z omeškania na základe sadzby stanovenej Európskou centrálnou bankou pre hlavné refinančné operácie uplatniteľnej v dotknutom období zvýšenej o dva body na všetky sumy zodpovedajúce rozdielu medzi zaobchádzaním, ktoré zodpovedá jeho zaradeniu, ako je uvedené v rozhodnutí o zaradení, a zaradeniu, na ktorý mal mať nárok do dátumu vydania rozhodnutia o jeho riadnom zaradení,
SK Úradný vestník Európskej únie C 171/46

Žaloba podaná 16. mája 2008 – Komisia/Atlantic Energy

(Vec T-182/08)

(2008/C 171/88)

Jazyk konania: angličtina

Účastníci konania

Žalobkyňa: Komisia Európskych spoločenstiev (v zastúpení: A.-M. Rouchaud-Joët, S. Lejeune, splnomocnení zástupcovia a M. Jarvis, barrister)

Žalovaná: Atlantic Energy Ltd (Truro, Spojené kráľovstvo)

Návrhy žalobkyne

— zaplatiť Komisii sumu 383 081,19 eura, ktorá sa skladá zo samotnej pokuty vo výške 226 010,00 úrokov z omeškania 76 233,61 eura za obdobie medzi 1. júnom 1996 a 28. februárom 2002, vypočítanými na základe sadzby ECB, zvýšenej o 2 %, zo samotnej pokuty, úrokov z omeškania za obdobie medzi 16. júlom 2002 a 31. májom 2008 vo výške 84 448,11 eura, vypočítanými na základe sadzby ECB, zvýšenej o 1,5 %, zo samotnej pokuty zvýšenej o úroky do 28. februára 2002 a poskytnutého zníženia vo výške 3 610,53 eura,

— zaplatiť za každý deň 39,33 eura ako úrok od 31. mája 2008 až dovtedy kým dlh nebude úplne splatený, a

— zaviazať žalovanú na náhradu trov konania.

Žalobné dôvody a hlavné tvrdenia

Európske spoločenstvo, zastúpené Európskou komisiou 29. marca 1996 uzavrelo dohodu BU 183/95 UK/AT so spoločnosťou Sidney C. Banks Plc a Jenbacher Energiesysteme AG na uskutočnenie projektu „Advanced automated gasifier with CHP using waste wood as fuel“ v rámci činností Spoločenstva v oblasti nenukleárnej energie (1). Podľa ustanovenia dohody Komisia vyplatila stanovenému koordinátorovi dohody Sidney C. Banks Plc zálohu na svoj príspevok na projekt.

Sidney C. Banks Plc faxom z 25. septembra 1996 informoval Komisiu, že sa rozhodol odstúpiť od projektu. Európske spoločenstvo, zastúpené Európskou komisiou 17. apríla 1998 uzavrelo Dodatok č. 1 k dohode, v zmysle ktorého Atlantic Energy Ltd nahradila Sidney C. Banks Plc ako účastníka a koordinátora podľa dohody.

Podľa ustanovenia č. 2 Dodatku previedol Sidney C. Banks Plc v apríli 1998 zálohu, ktorú mu vyplatila Komisia (spolu s úrokmi), na Atlantic Energy Ltd.

Komisia navrhuje, aby bolo Atlantic Energy Ltd nariadené vrátiť zálohu spolu s úrokmi, pretože projekt nikdy v skutočnosti nezačal, alebo, ak začal, bol skončený zo strany Komisie.

(1) Rozhodnutie Rady č. 94/806/ES z 23. novembra 1994 o prijatí osobitného programu na výskum a technologický rozvoj, zahrňujúci dokazovanie, v oblasti nenukleárnej energie (1994 – 1998) [neoficiálny preklad] (Ú. v. ES L 334, s. 87).
SK Úradný vestník Európskej únie C 183/25

Žaloba podaná 15. mája 2008 – Komisia/Cooperação e Desenvolvimento Regional, SA

(Vec T-174/08)

(2008/C 183/48)

Jazyk konania: portugalčina

Účastníci konania

Žalobkyňa: Komisia Európskych spoločenstiev (v zastúpení: M. Afonso, splnomocnený zástupca)

Žalovaný: Cooperação e Desenvolvimento Regional, SA

Návrhy žalobkyne

— uložiť žalovanej povinnosť vrátiť Komisii hlavnú sumu 63 349,27 eura, zvýšenú o sumu 28 940,70 eura zodpovedajúcu úrokom z omeškania ku 5. máju 2008,

— uložiť žalovanej povinnosť zaplatiť úroky od 6. mája 2008 do zaplatenia dlhu v plnej výške, a to sumu 10,91 eura denne,

— zaviazať žalovanú na náhradu trov konania.

Žalobné dôvody a hlavné tvrdenia

Táto žaloba je podaná na základe článku 238 ES.

V rámci projektu „Európska sieť stredísk pre rozvoj telematiky v mestských a vidieckych oblastiach“ (European Network of Centres for the Advancement of Telematics in Urban and Rural Areas – ENCATA) uzavrelo Európske spoločenstvo zastúpené Komisiou, zmluvu č. SU 1001 (SU) ENCATA s dvanástimi dodávateľmi, vrátane žalovanej.

Podľa uvedenej zmluvy sa Komisia zaviazala poskytnúť finančnú pomoc skupine dodávateľov, medzi ktorými bola aj žalovaná, na účely uskutočnenia uvedeného projektu.

Doba trvania projektu mala byť 18 mesiacov.

Uskutočňovanie projektu sa začalo 1. januára 1996.

Komisia sa zaviazala prevziať nanajvýš 50 % nákladov na projekt.

Dňa 25. septembra 1997 sa účastníci dohodli na prvej revízii zmluvy.

Doba trvania projektu bola predĺžená z 18 na 36 mesiacov, od 1. januára 1996.

Dňa 29. júna 1998 sa účastníci dohodli na druhej revízii zmluvy a doba trvania projektu sa skrátila z 36 na 30 mesiacov, pri zachovaní počiatočného dátumu 1. januára 1996.

Finančné náklady na projekt schválené Komisiou boli nižšie ako sumy, ktoré Komisia vyplatila z titulu predbežného financovania v rámci zmluvy č. SU 1001 (SU) ENCATA.

V dôsledku toho Komisia požiadala o vrátenie nadbytočných súm predbežného financovania.

Suma, ktorú dlhuje žalovaná, dosahuje sumu 63 349,27 eura a je zvýšená o úroky z omeškania.

V priebehu rokov Komisia pravidelne upomínala žalovanú, pokiaľ ide o existenciu jej dlhu a zaslala jej niekoľko žiadostí o zaplatenie. Žalovaná opakovane uznala svoj dlh a prejavila úmysel jej čo najskôr zaplatiť, ale až do dnešného dňa stále Komisii nezaplatila žiadnu sumu z uvedeného dlhu, zvýšeného o úroky z omeškania, ktorý vznikol nadmerným predbežným financovaním v rámci projektu ENCATA.
—

zrušiť oznámenie o vyhlásení zadávacieho konania EuropeAid/126316/C/SER/CY na zadanie zákazky nazvanej „Establishment of a Program Management Unit to support the implementation of investment projects in the field of water/wastewater and solid waste“, ktoré bolo uverejnené iba v anglickom jazyku na internetovej stránke http://ec.europa.eu/europaid/tender/data/ 4. januára 2008 alebo približne v tento deň, a zrušiť článok 5 a článok 28.2 oznámenia,
—

zrušiť rozhodnutie prvého odvolacieho senátu R982/2005-4 z 27. septembra 2007 v rozsahu, v akom odvolací senát stanovil, že neexistuje pravdepodobnosť zámeny pokiaľ ide o všetky služby patriace do tried 35, 38 a služby patriace do triedy 42, ktoré boli označené za zhodné s výrobkami uvedenými v skoršej talianskej ochrannej známke a subsidiárne,
—

zmeniť rozhodnutie prvého odvolacieho senátu Úradu pre harmonizáciu vnútorného trhu z 23. mája 2007 vydané v spojených veciach R 1337/2005-1, R 1338/2005-1, R 1339/2005-1 a R 1340/2005-1 a v súlade s tým vyhlásiť za neplatné ochranné známky Spoločenstva TRAXDATA č. 000007393, č. 000877779, č. 001252725 a TEAM TRAXDATA č. 000877910 zapísané pre všetky výrobky a služby zaradené do tried 9, 16 a 42 na základe článku 52 ods. 1 písm. c) nariadenia o ochrannej známke Spoločenstva z 20. decembra 1993,
—

zrušiť článok 1 napadnutého rozhodnutia v rozsahu, v ktorom stanoví, že sa žalobkyne v dobe od 20. septembra 1998 do 13. decembra 2000, od 1. apríla 2002 do 9. októbra 2002 a od 21. januára 2004 do 11. mája 2004 dopustili porušenia článku 81 ES alebo článku 53 Dohody o EHP,
SK Úradný vestník Európskej únie C 82/52

Žaloba podaná 19. februára 2007 – Vtesse Networks/Komisia

(Vec T-54/07)

(2007/C 82/107)

Jazyk konania: angličtina

Účastníci konania

Žalobca: Vtesse Networks Ltd. (St. Albans, Spojené kráľovstvo) (v zastúpení: H. Mercer, barrister)

Žalovaná: Komisia Európskych spoločenstiev

Návrhy žalobcu

— zrušiť článok 1 rozhodnutia v rozsahu, v akom sa konštatuje, že uplatňovanie dane z obchodného majetku na spoločnosť BT plc zo strany Spojeného kráľovstva od roku 1995 až do konca roku 2005 nepredstavuje pomoc v zmysle článku 87 ods. 1 Zmluvy,

— zaviazať Komisiu na náhradu trov konania.

Žalobné dôvody a hlavné tvrdenia

Žalobca navrhuje zrušenie rozhodnutia Komisie 2006/951/ES (1) z 12. októbra 2006, ktoré uvádza, že uplatňovanie dane z obchodného majetku na spoločnosť BT plc a Kingston Communications plc zo strany Spojeného kráľovstva od roku 1995 až do konca roku 2005 nepredstavuje pomoc v zmysle článku 87 ods. 1 Zmluvy.

Žalobca uvádza, že Komisia nepreskúmala a/alebo nezisťovala marginálnu konkurenčnú nevýhodu, ktorú má žalobca oproti BT plc, keď sa uchádza v rovnakom čase ako uvedená spoločnosť BT plc o uzavretie zmlúv o maloobchodnom prenájme vysokokapacitných liniek s optickými vláknami.

Žalobca uvádza, že Komisia sa dopustila nesprávneho právneho posúdenia pri uplatnení článku 87 ods. 1 ES, najmä tým, že nedefinovala relevantný trh a neidentifikovala zvýhodnenie v obchodných sadzbách BT plc plynúce zo zdanenia v rámci marginálnej hospodárskej súťaže.

Ďalej, žalobca uvádza, že Komisia sa dopustila zjavne nesprávneho posúdenia významu a relevantnosti kategórie zmlúv, ohľadom ktorých žalobca súťažil s BT plc a nedostatočne zistila okolnosti marginálnej hospodárskej súťaže, čo ju viedlo k tomu, že sa oprela o to, že podiel na trhu BT plc bol 12 %, hoci podľa žalobcu bol podiel BT plc na najviac relevantnom trhu 78 %.

Napokon, žalobca uvádza, že Komisia dostatočne neodôvodnila napadnuté rozhodnutie vzhľadom na v súčasnosti prebiehajúcu hospodársku súťaž medzi žalobcom a BT plc.

(1) Rozhodnutie Komisie z 12. októbra 2006 o uplatňovaní dane z majetku netýkajúceho sa domácností [z obchodného majetku – neoficiálny preklad] Spojeným kráľovstvom vo vzťahu k telekomunikačnej infraštruktúre v Spojenom kráľovstve [C 4/2005 (ex NN 27/2004, ex CP 26/2004)] – [oznámené pod číslom K(2006) 4378] (Ú. v. EÚ L 383, 2006, s. 70).